kardosdrur/scandi-wiki huggingface dataset:
Peter Uhrbrand

Peter Uhrbrand (født i Vejle) er en dansk spillemand på violin.
Han har arbejdet sammen med Sonnich Lydom og Seamus Cahill under navnet ULC.
De udgav i år 2000 albummet Spring med folkemelodier og sange fra Danmark og Irland.
Uhrbrand har siden 1977 boet i Sønderho, hvor han har været central i folkemusiktraditionen.
Med en anden fanø-musiker, Niels Thorlund, udgav han i 2013 albummet Neo Traditional Ism.

Han modtog Ken Gudman Prisen i 2014.
Det hed i hyldesttalen at "Hans utrættelige arbejde med at opretholde Fanø-musikken - Danmarks ældste ubrudte musiktradition - har gjort ham til en godfather-figur for den mirakuløse opblomstring af folkemusik".
Efter albummet Spring modtog ULC to priser i folkemusikafdelingen af Danish Music Awards i 2001.

Referencer 

Folkemusikere fra Danmark
Modtagere af Ken Gudman Prisen
Caribisk Nederlandene

Caribisk Nederlandene (nederlandsk: , papiamento: , engelsk: Caribbean Netherlands) viser til de tre nederlandske kommuner med speciel status som ligger i Caribien: Bonaire, St. Eustatius og Saba. Territoriet er også kendt som Bonaire, Sint Eustatius og Saba eller BES-øerne.

Bonaire (med øen Klein Bonaire) ligger øst for Aruba og Curaçao, nær Venezuelas kyst. Saint Eustatius og Saba ligger syd for Sint Maarten og nordvest for Saint Kitts og Nevis. De tre øerne fik sin nuværende status da De nederlandske Antiller blev opløst 10. oktober 2010. De har tilsammen 18.000 indbyggere og et areal på 328 km².

Caribisk Nederlandene er ikke et territorium eller en samlet enhed. Øerne har sine egne lokalforvaltninger, mens rigsmyndighedernes forvaltning og offentlig tjenester for øerne er samlet i fællesorganet Rijksdienst Caribisch Nederland. Der udgives frimærker med betegnelsen Caribisch Nederland.

Øerne gik fra 1 . januar 2011 over til at bruge amerikanske dollar.

Eksterne henvisninger 

 Officiële website van de Rijksdienst Caribisch Nederland 
 Website van de belastingdienst Caribisch Nederland 
 Wet openbare lichamen Bonaire, Sint Eustatius en Saba 
 aanvaarding wet 
 BES-versies van Nederlandse wetten  
 WorldStatesmen - Dutch Antilles 

Øer i Nederlandene
Haugsjå Station

Haugsjå Station (Haugsjå stoppested) var en jernbanestation på Arendalsbanen, der lå i Froland kommune i Norge. Stationen blev åbnet som holdeplads 18. december 1910 under navnet Haugsjaa, men stavemåden blev ændret til Haugsjå i april 1921. Den blev nedgraderet til trinbræt 15. maj 1928. Ikke desto mindre blev der alligevel etableret et gennemgående sidespor i 1948, og i 1965 blev der opført en tømmerkran på stedet. Stationen blev nedlagt 8. juni 1997.

Den lille stationsbygning i træ blev opført efter tegninger af Harald Kaas.

Litteratur

Eksterne henvisninger 

Stationer på Arendalsbanen
Nedlagte jernbanestationer i Norge
Etableret i 1911
Ophørt i 1997
Rossedalen Station

Rossedalen Station (Rossedalen holdeplass) var en jernbanestation på Arendalsbanen, der lå i Arendal kommune i Norge. Stationen blev åbnet som trinbræt 1. maj 1911. Den har en stationsbygning af samme type som den på Bøylestad Station men har aldrig haft bemanding eller sidespor. Bygningen er opført i træ efter tegninger af Harald Kaas. Stationen blev nedlagt 8. juni 1997.

Litteratur

Eksterne henvisninger 

Stationer på Arendalsbanen
Nedlagte jernbanestationer i Norge
Etableret i 1911
Ophørt i 1997
Le Samyn des Dames

Le Samyn des Dames er et cykelløb i Belgien for kvinder, der blev etableret i 2012. Løbet er en del af UCI's kalender og er klassificeret som kategori 1.1 siden 2021. Løbet strækker sig over 120 kilometer.

Vindere 

Kilder:

Se også
Le Samyn

Kilder

 
Etableret i 2012
William Salice

William Salice (født 18. juli 1933, død 29. december 2016) var manden, der udtænkte kinderægget i 1970'erne, hvor han havde arbejdet for Ferrero siden 1960. Han var også en af bagmændene bag Ferrero Rocher. Han tog dog ikke selv æren for opfindelsen, men gav denne til firmaet.

Han opfandt kinderægget, fordi firmaet ønskede en måde at kunne sælge påskeæg, når det ikke var påske. Det månedlige chokoladeforbrug til Kinderæg vurderes til at dække et areal på 400.000 m2. Han trak sig tilbage i 2007 med en bonus på €400.000, som han investerede i at udvikle 13-18-årige børns talenter.

Referencer 

Personer fra Italien
Erhvervsfolk fra Italien
Toulon Métropole Var Handball

Toulon Saint-Cyr Var Handball eller Toulon Handball er en fransk håndboldklub for kvinder, hjemmehørende i Toulon i Frankrig. Klubben blev grundlagt i 2005 og har serbiske Stéphane Plantin som nuværende træner og spiller i Frankrigs bedste kvindelige håndboldrække, Championnat de France de Handball.

Resultater 
Championnat de France:
Vinder: 2010

Coupe de France:
Vinder: 2011, 2012

Spillertruppen 2019-20

Målvogter
 16  Léa Serdarević
 88  Hélène Falcon
Venstre fløj
 6  Eden Julien
 11  Aliénor Surmely
 17  Siraba Dembélé Pavlović
Højre fløj
 14  Chloé Bulleux
 73  Lidija Cvijić
Stregspiller
 10  Hawa N'Diaye
 15  Laurisa Landre

Venstre Back 
 7  Jessy Kramer 
 30  Mariam Eradze
Playmaker
 19  Laurène Catani
 24  Dounia Abdourahim
Højre Back
 4  Marie-Paule Gnabouyou
 5  Charris Rozemalen

Eksterne henvisninger 
 Officiel webside

Håndboldklubber fra Frankrig
Toulon
Etableret i 2005
Ivar Næss

Ivar Næss (født 25. marts 1878, død 10. august 1936) var en norsk arkitekt, der er kendt for at have tegnet en række skoler og andre offentlige bygninger.

Biografi 
Næss var i murerlære i 1892-1895. I 1893-1895 studerede han på Den kongelige tegneskole i Oslo og i 1900–1901 hos Victoria and Albert Museum i London. Han havde også en række stipendier og udlandsophold.

I 1896-1899 var Næss ansat hos Henrik Nissen i Oslo, og i 1902 arbejdede han en overgang som assistent i Charles Harrison Townsends arkitektfirma i London. Derefter åbnede han sin egen virksomhed i Oslo og vandt allerede samme år konkurrencen om tegning af Frogner kirke.

Næss arbejdede indenfor flere stilarter i historicismen. Frogner kirke er inspireret af middelalderen, mens nyklassicisme og norske arkitekturtraditioner fra 1700-tallet forekommer i andre bygninger. Derimod kendes der kun til et tilfælde af jugendstil: kommunehuset Elvarheim (1905) i Elverum, som brændte i 1940.

Næss tegnede også byejendomme og flere villaer, herunder sin egen. Som jernbanearkitekt stod han for stationsbygningerne på den øvre del af Treungenbanen (åbnet 1913) samt bygningen for lokaltrafik ved Oslos vestbanestasjon (1918–20). Derudover er han ikke mindst kendt for at have tegnet en række skoler, deriblandt folkeskoler og landbrugsskoler. Han tegnede også møbler, og han skrev om arkitektur.

Næss havde en række tillidshverv og blev tildelt flere udmærkelser.

Udvalgte værker 
 Elvarheim kommunehus, Elverum (1905, brændt 1940)
 Mødelokalet Venskaben, Askerveien 41, Asker (1904–05)
 Frogner kirke, Oslo (1905–07 etter konkurrence i 1902)
 Egen villa på Gamle Drammensvei 75, Bærum (1907–08)
 Trævilla på Kristinelundveien 2, Oslo (1911)
 Kontor- og internatbygning på Buskerud gård, Modum (1910–12)
 Storsteigen landbruksskole, Alvdal (ca. 1912)
 Stationsbygninger på øvre del av Treungenbanen (1913, nedlagt 1967; de fleste står fortsat)
 Kongsvinger-Solør Telefonforening, Storgaten 13, Kongsvinger (1914)
 Jansløkken folkeskole, Asker (1915)
 Melkeforsyningens gård, Vangsvegen 23, Hamar (1918)
 Lokalstationsbygningen ved Oslo V (1918–20)
 Stabekk videregående skole med rektorbolig, Gamle Drammensvei 15, Bærum (1922–23, etter konkurrence i 1917)
 Hovedbygningen til husmorskolen i Ringstabekk, Bærum (1921–24)
 Gressvik kirke (1925)
 Bondelia husmorskole, Gjøvik (ca. 1925)
 Ullevål kino, Vestgrensa 2, Oslo (1926; nu Ragnar Frisch’ auditorium for Universitetet i Oslo)
 Jar folkeskole, Bærum (1926)
 Oppland landbruksskole, Storhove i Fåberg (1927; efter at den gamle brændte i 1925)
 Slemmestad kirke (1935)

Noter

Kilder 

 Ivar Næss hos Arc!
 Store norske leksikon
 Norsk kunstnerleksikon
 

Arkitekter fra Norge
Naturskaderådet

Naturskaderådet (tidligere Stormflodsrådet (1991-2000) og Stormrådet (2000-2022)) er et dansk statsligt råd, der er nedsat som en følge af Bekendtgørelse af lov om visse naturskader af 16. april 2018 og senere revisioner. Rådets medlemmer udpeges af erhvervs og vækstministeren og består af otte medlemmer (udpeget af forsikringsselskaber, borgere, kommuner og ministerier) og en formand. Derudover er der tre sagkyndige, der er udpeget af Naturstyrelsen og Kystdirektoratet.

Rådet afgør, om en hændelse kan kaldes en stormflod, oversvømmelse og/eller stormfald. Hvis rådet afgør, at en hændelse opfylder betingelserne derfor, kan rådet tildele erstatning til personer, der er blevet ramt af disse hændelser, da deres forsikringsselskaber typisk ikke dækker disse.

Referencer

Eksterne henvisninger 
 Bekendtgørelse af lov om stormflod og stormfald, retsinformation.dk

Danske råd
Marjun den stærke

Marjun den stærke (født ca. 1580 i Sumba, Færøerne), er en historisk person fra Færøerne, der bl.a. var kendt for sin styrke. Historien om hende og hendes sønner, Hargabrødrene, kendes fra bogen ”Færøske folkesagn og æventyr”, 1898 – 1901 efter Jakob Jakobsen. Historierne er således overleveret ved mundtlig overlevering, indtil de blev skrevet ned af filologer. Nogle historiske fakta kan man stadfæste ud fra historiske dokumenter, bl.a. at Marjuns bror, Símun Jenisson, fæstede gården efter sin far i 1592.

Historien om Marjun den stærke 
Marjun var datter af Jenis Símunarson fra Laðangarður i Sumba på Færøerne. Hun giftede sig mod sin faders vilje med Símun í Niðurhúsum, som senere overtag gården i Kálgarði. Faderen ville ikke give Marjun nogen medgift, men Marjun sagde, at hun ville have Símon til ægtemand og ville ikke bøje sig for faderens vilje; før skulle Beinisvørð styrte i havet. (Trappeformet fjeld ved Sumba, Færøernes næsthøjeste forbjerg). Faderen gav sig til sidst, og hun fik ”Hargabø” i medgift. 

I gamle dage var det en styrkeprøve at brække lårknoglen på et får. En gang kom der en lårknogle til Sumba; denne lårknogle  var så stor som en kalvs lårknogle og havde været rundt på hele Færøerne, uden at nogen havde formået at brække den. Marjuns fader kom ned til strandkanten, hvor kvinderne var i færd med at samle tang ,og han sagde til Marjun: ”Her er en lårknogle, som jeg har fundet; prøv, om du kan knække den”. Marjun sagde, at hun varr indsmurt i tang, men faderen bad hende prøve alligevel. Hun tog så lårknoglen og satte den ene ende af knoglen i siden og den anden på låret. Derefter knækkede hun den. – ”Å min Marjun, nu gjorde du alle færøske mænd til skamme”, sagde faderen. 

En gang, da Marjuns mand Símon var udenlands, havde Marjuns fader Jenis benyttet lejligheden til at slippe sine får ind på Símons marker. Marjun gik ud i marken og drev fårene tilbage, hvor de var kommet fra. Da mødte hun sin rasende fader, der sagde, at hvis ikke hun ikke havde været med barn, ville han have smidt hende ud over fjeldsiden. Hun bad ham bare prøve, faldt hun ud over kanten, skulle han med sikkerhed følge med. 
Marjun havde før sagt, at hun ikke ville vige for sin fader. Før skulle Beinisvørð styrte i havet. Da Marjun døde i barselsseng, og faderen fik dette at vide, bad han en af sine huskarle kigge ud, for at se, om Beinisvørð stadig stod. Større var savnet af datteren ikke.
Marjun var moder til de meget omtalte ”brødre fra Hørg”. (Hargabrødrene).

Noter

Litteratur 
Jakob Jakobsen: Færøske folkesagn og æventyr udg. for Samfund til udgivelse af gammel nordisk literatur; 1898

Personer i Færøernes historie
Folkesagnfigurer fra Norden
Personer i 1600-tallet
Public Domain Day

Public Domain Day er en markering af, når ophavsretten for værker udløber, så de bliver offentlig ejendom (public domain). Hvornår det sker afhænger af den lokale lovgivning, men som regel er det hvert år 1. januar.

Markeringen af Public Domain Day var oprindeligt uformel. Den blev så vidt vides omtalt første gang i 2004 af den canadiske public domain-aktivist Wallace McLean, der blev støttet af den amerikanske professor Lawrence Lessig. Den har efterfølgende spredt sig verdenen over og markeres med aktiviteter af forskellige organisationer.

Public domain 

Reglerne for hvor længe ophavsretten til et værk varer varierer fra land til land. Mange steder er den dog fastsat til at vare hele skaberens liv samt til og med 70-året for vedkommendes død. Derefter bliver vedkommendes værker frie og kan benyttes af hvem som helst til et hvilket som helst formål (under hensyntagen til anden lovgivning), uden at de behøver tilladelse til det. Det betyder for eksempel, at hvis en given kunstner døde i 1952, så er vedkommendes værker offentlig ejendom fra 1. januar 2023.

Imidlertid er der nogle steder, hvor lovgivningen er anderledes. En af de mere bemærkelsesværdige undtagelser er USA, hvor ophavsretten ikke udløb for nogen værker fra 1999 til 2018. I Australien er reglerne endnu strammere, så her vil det ikke være muligt at fejre Public Domain Day før 2026. I de fleste europæiske lande samt i Canada og New Zealand vil en række værker derimod blive offentlig ejendom hvert år. Og det kunne for den sags skyld også være sket for endnu flere, hvis ikke varigheden af ophavsretten var blevet forlænget flere gange i de forløbne årtier.

Noter

Eksterne henvisninger 

 Public Domain Day af Duke University

Immaterialret
Mærkedage
Etableret i 2004
Thygeslund Skov

{
  "type": "ExternalData",
  "service": "geoshape",
  "ids": "Q28836033",
    "properties": {
      "stroke": "#ff0000",
      "stroke-width": 2,
    }
}

Thygeslund Skov eller Tygeslund Skov er en omkring   89  hektar stor skov på nordsiden af Mariager Fjord sydvest for Hadsund i Mariagerfjord Kommune.  En kystbræmme på 12 hektar  blev  fredet i 1951, for at undgå bebyggelse; en del ligger lige ovenfor lystbådehavnen. Kysten ud for skoven består af grønne strandenge. Mod sydvest er landskabet omkring halvøen ved Nybrogård ligeledes fredet. 
Skoven består især af bøg, men der er også andre løvtræer som ask og rødel, samt nåletræer som rødgran og hvidgran.

Eksterne kilder og henvisninger

 Om fredningen på fredninger.dk

 
 
Skove i Danmark
Fredede arealer i Danmark
Skove i Mariagerfjord Kommune
Hadsund
Mary Quant

OBE Mary Quant (født 11. februar 1930 i London, død 13. april 2023) var en engelsk modedesigner, der blandt andet opfandt miniskørtet i 1950'erne, opkaldt efter hendes yndlingsbil, en Morris Mini. Derudover har hun designet plastikregnfrakker, støvler og forklædekjoler.

Hun blev uddannet ved Goldsmiths College of Art i London. Efterfølgende åbnede hun i 1955 en butik i London, der hed Bazaar, sammen med sin mand. En butik mere fulgte i 1961. To år efter begyndte hun at eksportere sine designs til USA, hvor der var efterspørgsel efter dem. Fra 1958 krøb de nederdele, hun designede længere og længere op, for til sidst at ende med miniskørtet i 1965. Det diskuteres dog stadig, om hun er den reelle opfinder. Hun modtog Order of the British Empire blandt andet iført et miniskørt i 1966.

Referencer 

Designere fra England
Briter i 1900-tallet
Briter i 2000-tallet
Personer fra London
Viktor Vasnetsov

Viktor Mikhajlovitj Vasnetsov (, ; født 15. maj 1848 i Kirov, Det Russiske Kejserrige, død 23. juli 1926 i Moskva, Sovjetunionen) var en russisk maler.
Vasnetsov er først og fremmest kendt for sine monumentalmalerier, mest kendt er hans mere end 4.000 kvadratmeter store udsmykning af Volodymyrskatedralen i Kijev.

Liv og karriere 
Vasnetsov blev i 1848 født i en by uden for Vjatka (det nuværende Kirov). Hans fader Mikhail Vasiljevitj Vasnetsov var præst i byen, hans farfar ikonmaler. Ved ti års alder begyndte Vasnetsov at studere i Vjatka, i byen kom han i kontakt til en polsk maler, og måtte hjælpe ham i arbejdet med at tegne fresker i Aleksandr Nevskij-katedralen. Vasnetsov besluttede sig for at flytte til Sankt Petersborg for at studere kunst, og solgte to af sine malerier for at finansiere rejsen til den daværende russiske hovedstad.

I 1867 begyndte Vasnetsov at studere ved Det russiske kunstakademi i St. Petersborg. Han blev nær ven med studiekammeraten Ilja Repin. På dette tidspunkt skyede Vasnetsov ironisk nok alle historiske og mytologiske motiver som pesten, senere var det for lige netop disse typer motiv Viktor Vasnetsov skulle blive bemærket.

Han blev indbudt til Paris af Repin i 1876. Vasnetsov studerede klassisk og samtidig kunst, som akademisme og impressionisme. I denne periode blev han fascineret af sagnmotiver.

Vasnetsov kom i 1877 til Moskva, hvor han malede flere af sine bedst kendte værker, de fleste med motiver fra russiske sagaer og heltefortællinger.

1884-1889 udførte Vasnetsov storværkerne i Volodymyrskatedralen i Kijev, udsmykningerne er fresker i byzantinsk tradition.

I 1912 blev Vasnetsov adlet af zar Nikolaj II.

Han døde i Moskva i 1926.

Billedgalleri

Se også 
 Vandremalerne

Referencer

Eksterne henvisninger 

Malere fra Rusland
Russere i 1800-tallet
Rusland i 1800-tallet
John Long

John Eddie Long (Romulus (Michigan, USA), 28. august 1956) er en amerikansk tidligere basketballspiller der med Detroit Pistons vandt NBA mesterskabet i sæsonen 1988-89.

Eksterne henvisninger 
 Statistik for Long på Basketball-Reference.com 

Basketballspillere fra USA
Witterschlick

Witterschlick er en landsby i den tyske kommune Alfter, Tysklands delstat nordrhein-Westfalen, og har 8719 indbyggere (2007).

Nordrhein-Westfalen
Jacob Hübner

Jacob Hübner (født 20. juni 1761 i Augsburg, død 13. september 1826 samme sted) var en tysk entomologist.

Hübner var forfatter af Sammlung Europäischer Schmetterlinge (1796-1805), et grundlæggende arbejde for entomologien; Geschichte europäischer Schmetterlinge og Sammlung eksotiske Schmetterlinge. Han beskrev mange nye slægter og arter.

Han blev uddannet som etcher og gravør. Han kunne derfor selv illustrere de sommerfugle, som han har indsamlet.

Eksterne henvisninger 

 Værker af Jacob Hübner i Biodiversity Heritage Library 

Entomologer
Bloemaert

Bloemaert var navnet på en nederlandsk familie af kunstnere i det sekstende og syttende århundrede.

Stamfader til familien Bloemaert er Cornelis Bloemaert I (ca. 1540-1593). Han var arkitekt, billedhugger, og lærer, og han underviste blandt andre, Hendrick de Keyser. Hans søn Abraham Bloemaert (1564-1651) var kendt som en af de vigtigste malere fra Utrecht af den første halvdel af det syttende århundrede. Abraham havde fire sønner, der som ham blev kunstner og var i lære hos ham. Hans ældste søn, Hendrick Bloemaert (1601/1602-1672) var maler og digter, hans anden søn, Cornelis Bloemaert II (1603-1684), der lavede graveringer. Sin tredje søn, Adriaen Bloemaert (ca. 1609-1666) var maler, tegner, og muligvis også en gravør, og hans fjerde søn Frederik Bloemaert (ca. 1616-1690) arbejdede som gravør, hvor de fleste af hans værker er lavet efter hans fars arbejde.

Eksterne henvisning 
 (Engelsk) Bloemaert i The Grove Dictionary of Art.

Slægter fra Nederlandene
Niantic

Niantic, Inc. er en amerikansk softwarevirksomhed med base i San Francisco, Californien. Selskabet blev grundet i 2010 af John Hanke som Niantic Labs, som et internt start up-selskab i Google, inden det blev omdannet til en selvstændig enhed i 2015.

Niantic er mest kendt for at have udviklet mobiltelefonspil med augmented reality (suppleret virkelighed), så som Ingress fra 2012, og Pokémon Go fra 2016.

Referencer

Eksterne links 
 Officielt websted

Computerspilsvirksomheder fra USA
Heuff

Heuff er en nederlandsk familie der allerede fandtes i det femtende århundrede, omkring Zoelen, Kapel-Avezaath og Kerk-Avezaath. Kendte efterkommere er:
 Johan Adriaan Heuff (1776-1828), borgmester i Zoelen
 Johan Adriaan Heuff (1843-1910), forfatter (under pseudonym, blandt andre, J. Huf van Buren)
 Jan Dirk Heuff (1847-1918), borgmester i Zoelen
 Hermanus Davinus (Herman) Heuff (1875-1945), maler
 Johan Adriaan Heuff (1901-1938), forfatter (under pseudonym, blandt andre, J. A. Heuff van Houweninge)
 Cornelis Antonie (Cees) Heuff (1933-1993), maler
 Marijke Hermine (Marijke) Heuff (1938), havefotograf
 Dirk Heuff (1962), guitarist i Fatal Flowers
Slægten er ikke relateret til den adelige familie Hoeufft eller Hoeufft van Oyen, også kendt som Heuff (af Oyen) .

Litteratur 
 , og  (2008) 'Van linie en stamme Hueff': en slægtshistorie af slægten Heuff 

Slægter fra Nederlandene
Unity (spilmotor)

Unity er en multiplatform spilmotor som er udviklet af Unity Technologies og bruges til at udvikle spil for computere, konsoller, mobile enheder, virtual reality og websider.

Et antal platforme er støttet af Unity, blandt andre Android, Apple TV, BlackBerry 10, iOS, Linux, Nintendo 3DS, OS X, PlayStation 4, Unity Web Player (blandt andet Facebook), Wii, Wii U, Windows Phone 8, Windows, Xbox 360 og Xbox One.

Historie 
Den første version (1.0.0) var skabt af islændingen David Helgason, tyskeren Joachim Ante og danskeren Nicholas Francis. Det blev lanceret i d. 6 juni 2005. Målet var at skabe en professionel spilmotor til en overkommelig pris til amatører for at udbrede spilindustrien.

Overflade 
Unity har masser af paneler som du kan bruge til at udvikle dine spil. De mest brugte er; project, heirarchy, inspector, game view, og scene view.

Project 
I project vinduet kan du se alle dine assets som du har, det er fx scripts, lydfiler, billeder, objekter osv. i projektet er der assets fra alle scener.

Heirarchy 
I heirarchy'et kan du se alle de objekter du har i den scene du ar åben.

Inspector 
Når du vælger et objekt kan du se alle objektets komponenter som objektet inholder. Alle objekter har en transform hvor man kan se dens Scale(størrelse), position og rotation. Alt efter hvilket objekt du har kan der være forskellige komponenter. Du kan også tilføje nogle af de mange komponenter her.

Game view 
Her kan du se hvordan spillet vil se ud når du spiller spillet. Her kan du også vælge forskellige resolutions(spil størrelse)

Scene view 
Her kan du se alt der er i dit spil, du kan bevæge dig rundt, placere objekter og lave din scene.

Priser og planer 
Unity er helt gratis at bruge, og så får du alle funktioner i motoren. Du kan dog opgradere og få en masse fordele

Der er 3 planer du kan vælge imellem. *Husk at denne tabel har ting med som du kun får ved at købe et år forudbetalt af din plan.

Asset store 
Unity har en asset store hvor du kan købe assets til at fremskynde din udvikling. Nogle assets koster penge mens andre er gratis. Almindelige Unity brugere kan lægge assets op på Asset storen hvilket giver et stort udvalg af assets som du kan bruge. Hvis du har Unity Pro planen kan du få 20% tilbud på alle assets.

Programmering 
I Unity kan du programmere i 2 programmerings sprog. Du kan bruge C# og JavaScript. Unity har lavet sin egen tilføjelse til sprogene så det er let at bruge med Unity. Hvis du er på en windows computer bliver Visual Studio installeret med. Imens at hvis du er på en Mac bliver MonoDevelop installeret. Du kan også vælge hvilket program du vil bruge til at programmere med(Selvom Visual Studio og MonoDevelop er anbefalet)

Referencer

Eksterne henvisninger 
 Officielt websted

Spilmotorer
Auweyida

Auweyida (Boe, i 1850 - omkring 1921, ved Gababkanal) var en konge på øen Nauru. Før Nauru kom under europæisk herredømme, blev det styret af kongen der lavede love som blev opretholdt af stammehoveder. Da Tyskland annekterede Nauru til Tysk Ny Guinea, bevarede Auweyida sin suverænitet som Høvding for Nauruanen. Han blev gift med Eigamoiya. Der er ikke yderlige mere kendt om ham.

Personer fra Nauru
Kern&Punt

Kern&Punt er et tidligere nederlandsk lokalt politisk parti fra Sint Anthonis kommune i provinsen Noord-Brabant. Partiet var siden 2002 repræsenteret i kommunalbestyrelsen i Sint Anthonis og i 2009 fusionerede det med Welzijn Voor Iedereen, for at blive det nye parti Sint Anthonis Nu.

Ved valget i 2002 tog partiet fem pladser; ved valget i 2006 fik de tre sæder. Kern&Punt var ikke tilknyttet et nationalt politisk parti.

Eksterne link 
 Hjemmeside Kern&Punt 

Tidligere politiske partier i Nederlandene